Adriani wa Canterbury, O.S.B. (alifariki 9 Januari 710) alikuwa mmonaki msomi na hatimaye kwa miaka 39 abati huko Canterbury, Kent, Uingereza. Tangu kale anaheshimiwa kama mtakatifu. Sikukuu yake huadhimishwa tarehe ya kifo chake. Kadiri ya Beda Mheshimiwa, alikuwa Mberberi kutoka Afrika Kaskazini. Baada ya kuongoza monasteri karibu na Napoli, Papa Vitalian alimteua mara mbili kuwa askofu mkuu wa Canterbury, lakini alikataa akipendekeza wengine. Theodoro wa Tarso alipokubali, Vitalian alimuagiza Adriani aongozane naye kwenda Britania, kwa sababu alijua njia hadi Galia. Theodoro alifika huko 669, kumbe Adriani alizuiwa kwa muda, lakini alipofika tu Canterbury alifanywa abati kama Papa alivyokuwa ameagiza. Adriani akiwa maarufu kwa ujuzi wake wa Biblia, Kigiriki na Kilatini , pamoja na kuwa kiongozi bora, alifanya monasteri yake kuwa na athira kubwa. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Martyrologium Romanum Serralda, Vincent (1984-01-01). Le Berbère-- lumière de l'Occident (in fr). Nouvelles Editions Latines, 147. ISBN 9782723302395.  Lapidge, Michael (2006). The Anglo-Saxon Library. Oxford: Oxford UP, 33, 87–88.